open-index/open-wikipedia-markdown huggingface dataset:
वॅस्टा (क्षुद्रग्रह)

[thumb|[घूर्णन (रोटेशन) करते हुए वॅस्टा का चित्रण]]
[thumb|[डॉन (अंतरिक्ष यान)|डॉन शोध यान द्वारा ली गई वॅस्टा की तस्वीर]]
**वॅस्टा** (Vesta; प्रतीक: ), जिसका औपचारिक नाम **4 वॅस्टा** है, सौर मंडल के क्षुद्रग्रह घेरे में स्थित एक क्षुद्रग्रह है। इसका व्यास (डायामीटर) लगभग 530 किलोमीटर है और सीरीस बौने ग्रह के बाद यह क्षुद्रग्रह घेरे की दूसरी सब से बड़ी वस्तु है। पूरे क्षुद्रग्रह घेरे की सारी वस्तुओं को अगर मिला लिया जाए तो उसका 9% द्रव्यमान (मास) वॅस्टा में है। यह क्षुद्रग्रह घेरे की सब से रोशन वस्तु भी है।

16 जुलाई 2011 को अमेरिकी अंतरिक्ष अनुसन्धान एजेंसी नासा का डॉन शोध यान वॅस्टा के इर्द-गिर्द कक्षा में आकर उसकी परिक्रमा करने लगा।

## प्रहार क्रेटर
वॅस्टा के दक्षिणी गोलार्ध (हॅमीस्फ़ेयर) में रियासिल्विया (Rheasilvia) नामक एक ५०५ किमी का गहरा प्रहार क्रेटर है और माना जाता है के क़रीब एक अरब साल पूर्व एक बड़ी वस्तु का वॅस्टा के साथ भयंकर टकराव हुआ जो वॅस्टा पर यह घाव छोड़ गया। साथ ही यह भी देखा गया है कि क्षुद्रग्रह घेरे में क्षुद्रग्रहों की एक V-श्रेणी नामक एक श्रेणी है जिनकी अधिकतर कक्षाएँ (ओरबिट) ४ वॅस्टा से मिलती-जुलती हैं। यह देखकर खगोलशास्त्री अनुमान लगाते हैं कि इनमें से अधिकतर इसी प्रहार द्वारा वॅस्टा से ही टूटकर अलग हुए थे और सम्भव है कि यही अधिकांश V-श्रेणी क्षुद्रग्रहों का स्रोत हो।

## इन्हें भी देखें
* क्षुद्रग्रह घेरा
* क्षुद्रग्रह
* सीरीस (बौना ग्रह)
* डॉन (अंतरिक्ष यान)

## सन्दर्भ


श्रेणी:सौर मंडल
श्रेणी:क्षुद्रग्रह
श्रेणी:क्षुद्रग्रह घेरा
श्रेणी:हिन्दी विकि डीवीडी परियोजना
पैलस (क्षुद्रग्रह)

thumb|पैलस की तस्वीर
**पैलस** (प्रतीक: ), जिसका औपचारिक नाम **2 पैलस** (2 Pallas) है, सौर मंडल के क्षुद्रग्रह घेरे में स्थित एक क्षुद्रग्रह है। इसका व्यास (डायामीटर) 530 से 565 किलोमीटर है, यानि अकार में यह वॅस्टा के बराबर है या उस से थोड़ा बड़ा है। फिर भी वॅस्टा से घनत्व कम होने के कारण इसका द्रव्यमान (मास) वॅस्टा से लगभग 20% कम है। माना जाता है यह सौर मण्डल की सब से बड़ी वस्तु है जिसे उसके अपने गुरुत्वाकर्षण बल ने गोल नहीं कर दिया है। सूरज के इर्द-गिर्द परिक्रमा करते हुए इसकी कक्षा (ऑर्बिट) थोड़ी बेढंगी है, जिस वजह से इसके पास शोध यान भेजने में विशेष कठिनाई है।

## अन्य भाषाओँ में
अंग्रेज़ी में पैलस को Pallas लिखते हैं।

## इन्हें भी देखें
* क्षुद्रग्रह घेरा
* क्षुद्रग्रह
* वॅस्टा (क्षुद्रग्रह)

श्रेणी:पैलसी क्षुद्रग्रह
श्रेणी:सौर मंडल
श्रेणी:क्षुद्रग्रह
श्रेणी:क्षुद्रग्रह घेरा
श्रेणी:हिन्दी विकि डीवीडी परियोजना
कनक चम्पा

**कनक चंपा** (वैज्ञानिक नाम : Pterospermum acerifolium) माध्यम ऊँचाई का एक वृक्ष है जो भारतीय उपमहाद्वीप में पाया जता है। 

मुख्यतः यह भारत और म्यांमार (बर्मा) में पाया जाता है। हिंदी में ही इसके कई नाम हैं - कनक चंपा, मुचकुंद तथा पद्म पुष्प। बंगाली में 'रोसु कुंडा' तथा सिक्किम में इसे 'हाथीपैला' कहते हैं। इसकी लकड़ी लाल रंग की होती है और इसके तख्ते बनते हैं।
कनक चम्पा के वृक्ष को खुशबू के साथ-साथ खाने की थाली के पेड़ के रूप में जाना जाता है। इसके पत्ते ४० से.मी. तक लम्बे होते हैं। तथा दुगनी चौड़ाई के होते हैं। यह वृक्ष ५० से ७० फिट की ऊँचाई तक बढ़ सकता है। भारत के कुछ भागों में इसके पत्ती का प्रयोग बर्तन की जगह किया जाता है। फूल कलियों के अन्दर बन्द होते हैं। कलियाँ पाँच खण्डों में बटी होती हैं। छिले केले की तरह दिखाई देती हैं।
प्रत्येक फूल केवल एक रात तक रहता है। मधुर और सुगन्धित होने के कारण चमगादड़ इन फूलों की तरफ आकर्षित होते हैं। पत्ते, छाल चेचक और खुजली की दवा बनाने में इस्तेमाल होते हैं। इसके वृक्ष की लकड़ी से तख्त बनाये जाते हैं। यह वृक्ष पश्चिमी घाट और भारत के पर्णपाती जगलों में पाया जाता है। समुद्री खारा पानी इसके लिए अत्यन्त उपयुक्त होता है।

## कर्णिकार

कर्णिकार पुष्पित होने पर वनश्री की शोभा बढ़ाता है और जिसके पुष्पों एवं मंजरियों को महिलाएँ कर्णाभरण के रूप में प्राचीन काल से उपयोग करती रही हैं। संस्कृत साहित्य में 'कर्णिकार' का बहुत उल्लेख हुआ है। किन्तु मतैक्य नहीं है कि कर्णिकार ठीक-ठीक कौन सा वृक्ष है। कालिदास ने अपने काव्य में अशोक के साथ अनगिन स्थानों पर कर्णिकार का उल्लेख किया है। 

:**कर्णिकारलताः फुल्लकुसुमाकुलषट्पदाः।**
:**सकज्जलशिखा रेजुर्दीपमाला इवोज्ज्वलाः॥** (विक्रमोर्वशीयम्)

ब्रांडिस (Brandis) अशोक और अमलतास दोनों को एक ही जाति (Cassia) का सिद्ध करते हैं। प्रसिद्ध है कि यदि कर्णिकार वृक्ष के आगे स्त्रियाँ नृत्य करें तो प्रमुदित होकर वह पुष्पित हो उठता है।

आयुर्वेदीय संहिताओं में कर्णिकार का नाम नहीं मिलता, परंतु निघंटुओं में यह प्राय: आरग्वध (अमलतास) का एक भेद अथवा पर्याय माना गया है। अमरकोष के टीकाकारों ने इसकी लोकसंज्ञा 'कंठचंपा' बतलाई है, जो मुकचंद अथवा कचनार दोनों ही हो सकता है। भावप्रकाश के रचयिता 'पांगारा इति लोके प्रसिद्ध:' कहकर पारिभद्र (फरहद) को कर्णिकार मानते हैं। इस प्रकार विभिन्न मतों के अनुसार चार वृक्ष जातयों-अमलतास, कचनार, मुकचंद और फरहद-को कर्णिकार माना जा सकता है।

काव्य में कर्णिकार के जिस रूपरंग की ओर संकेत किया गया है उससे ज्ञात होता है कि इसके पुष्पों को 'हेमद्युति' अर्थात् स्वर्णवत् पीतवर्ण होना चाहिए। अमलतास की मंजरियों में पीतवर्ण के सुकोमल पुष्प रहते हैं, जिन्हें कर्णाभरण के रूप में पहन भी सकते हैं। कचनार, पारिभद्र और मुचकंद के पुष्प भी कर्णफूल के सदृश प्रयुक्त होते रहे हैं। संभव है, उपयोगसादृश्य के कारण उन्हें भी 'कर्णिकार' कह दिया गया हो, क्योंकि कहीं-कहीं इसे 'हुतहुताशनदीप्ति' भी कहा गया है। कचनार तथा पारिभद्र के पुष्पों को यह विशेषण दिया जा सकता है।

## बाहरी कड़ियाँ
* कनक चंपा
* Karnikar Tree
## सन्दर्भ

श्रेणी:भारत के वनस्पति
श्रेणी:एशिया के वनस्पति
समनाम शब्द

ऐसे शब्द जिनके वर्तनी और उच्चारण समान होते हैं किन्तु उनके भिन्न-भिन्न अर्थ होते हैं, **समनाम** --- (homonym) कहलाते हैं।

हिन्दी के कुछ समनाम निम्न प्रकार हैं-

**अक्षर** --- 	परमात्मा, अविनाशी, वर्ण, आत्मा, आकाश, जल 
**अर्थ** --- 	धन, ऐश्वर्य, हेतु, प्रयोजन, काम, इंद्रियों के विषय 
**कर्ण** --- 	कान, कुंती का पुत्र, त्रिभुज में समकोण के सामने की भुजा 
**अज** --- 	बकरा, ब्रह्मा, अग्नि, सुर्य का रथ, अजन्मा, कामदेव, चंद्रमा, जीवात्मा 
**कल** --- 	बीता दिन, आने वाला दिन, मशीन, चैन 
**काल** --- 	मृत्यु, समय, अवसर, यम, शनि, शिव, भाग्य 
**काम** --- 	कार्य, धंधा, कामदेव, इच्छा, प्रेम, शुक्र 
**अंक** --- 	गोद, चिह्न, गिनती, नाटक का एक भाग 
**कर** --- 	हाथ, टैक्स, किरण, हाथी का सुँड, ओला 
**पत्र** --- 	चिठ्ठी, पत्ता, समाचार पत्र, पृष्ठ, पंख, वाहन, चंदन 
**हरि** --- 	भगवान, सर्प, बंदर, वायु, सूर्य, चंद्रमा, सिंह, अग्नि, हंस 
**गुण** --- 	कौशल, स्वभाव, शील, लाभ, प्रभाव, धागा 
**दल** --- 	समूह, पक्ष, भाग, सेना, पत्ता, अंश, म्यान 
**मधु** --- 	शहद, पुष्परस, चैत्र मास, मद्य 
**चरण** --- 	पाँव, श्लोक का एक पद, स्तंभ, गोत्र, आश्रय, चतुर्थांश 
**गौ** --- 	पृथ्वी, वाणी, गाय, किरण, आँख, सरस्वती, धरती, माता 
**घट** --- 	कम, घडा, देह, पिंड, हृदय, किनारा 
**राग** --- 	प्रेम, संगीत की ध्वनि, आकर्षण, कष्ट, ईर्ष्या 
**राशि** --- 	समूह, मेष-कर्क आदि राशियां 
**तात** --- 	पिता, भ्राता, मित्र, प्यारा, तप्त, प्रशस्ति 
**तीर** --- 	बाण, तट, तीर का निशान, सीमा 
**द्विज** --- 	विप्र, दाँत, पक्षी, ब्राह्मण, चंद्रमा 
**मान** --- 	अभिमान, आदर, मापक, तालिका, विराम 
**निशा** --- 	रात, हल्दी, स्वप्न, मुर्गा, कपूर 
**कनक** --- 	सोना, धतुरा, गेहूँ, पलाश, चंपा 
**अधर** --- 	होंठ, पाताल, अंतरिक्ष, चंचल, पराजित 
**आराम** --- 	सुख, उद्यान, आरोग्य 
**पानी** --- 	जल, कांति, मान-मर्यादा, जीवट, दंभ, मुलम्मा

## बाहरी कड़ियाँ
* Information on teaching homophones including free ebook and teaching tips 
* Etymologies
'''

श्रेणी:शब्दों के प्रकार
पचंबा

पचंबा या पचम्बा गिरिडीह शहर (झारखंड, भारत) का उत्तर-पश्चिमी हिस्सा है। पहले इसका अस्तित्व गिरिडीह से अलग एक अलग नगरी के रूप में था। लेकिन गिरिडीह शहर के विस्तार से यह गिरिडीह शहर का एक अभिन्न अंग बन चुका है।
सरकारी भूमि अभिलेखों में इसका नाम जरीडीह है।
पचंबा का डाक-कूट (पिन कोड) ८१५३१६ है।
पचंबा का गोशाला कार्तिक माह के मेले के लिए इस क्षेत्र में विख्यात है।
पचंबा में कुछ पुरातात्विक महत्व के महल हैं।
पचंबा में दो काली माता की मंदिरें हैं, जिन्हें स्थानीय लोग काली मंडा कहते हैं।

## सन्दर्भ

श्रेणी:झारखण्ड के गाँव
श्रेणी:झारखंड के शहर
डॉन (अंतरिक्ष यान)

[thumb|250px|एक काल्पनिक चित्र जिसमें डॉन शोध यान को अपने ध्येयों ([सीरीस (बौना ग्रह)|सीरीस और वॅस्टा) के साथ दर्शाया गया है]]
**डॉन** अमेरिकी अंतरिक्ष अनुसन्धान एजेंसी नासा का एक अंतरिक्ष यान है जिसे 27 सितम्बर 2007 को पृथ्वी से राकेट पर छोड़ा गया था और जिसका ध्येय हमारे सौर मंडल के क्षुद्रग्रह घेरे के दो प्रमुख सदस्यों पर शोध करना है। यह सीरीस नाम का बौना ग्रह है और वॅस्टा नाम का क्षुद्रग्रह है। 16 जुलाई 2011 को डॉन यान वॅस्टा पहुँच गया और उसके इर्द-गिर्द कक्षा (ऑर्बिट) में दाख़िल होकर उसकी परिक्रमा करने लगा। यह यान 2012 तक यहीं रहेगा और फिर सीरीस की तरफ़ रवाना हो जाएगा जहाँ यह 2015 में पहुँचेगा. यह पहला यान है जो मानवों ने इन खगोलीय वस्तुओं पर छानबीन करने के लिए वहाँ भेजा है।

## इन्हें भी देखें
* मंगल ग्रह के मिशन की सूची
* सीरीस (बौना ग्रह)
* वॅस्टा (क्षुद्रग्रह)
* क्षुद्रग्रह घेरा

श्रेणी:अंतरिक्ष यान
श्रेणी:अमेरिका के अंतरिक्ष यान
श्रेणी:अंतरिक्ष शोध यान
श्रेणी:हिन्दी विकि डीवीडी परियोजना
श्रेणी:अमेरिका के मंगल अभियानों की सूची
संयुक्त राष्ट्र समुद्र विधि समझौता

thumb|500px|
अंगूठाकार|502x502पिक्सेल|अंतर्राष्ट्रीय कानून के अंतर्गत समुद्री क्षेत्र
** संयुक्त राष्ट्र समुद्र विधि समझौता  ([[अंग्रेजी भाषा|अंग्रेजी]]: United Nations Convention on the Law of the Sea , (UNCLOS) ; [[देवनागरीकृत]] : '' युनाइटिड नेशंस कन्वेंशन ऑन द लॉ ऑफ़ द सी '')  एक अन्तरराष्ट्रीय समझौता है। जो विश्व के [[सागर (जलनिकाय)|सागरों]] और [[महासागर|महासागरों]] पर देशों के अधिकार और उत्तरदायित्वों को निर्धारित करता है और समुद्री साधनों के प्रयोगों के लिये नियम स्थापित करता है। यह समझौता सन् 1982 में तैयार हो गयी किन्तु इसमें एक नियम था कि जब तक 60 देशों के प्रतिनिधि इसपर हस्ताक्षर नहीं कर देते यह किसी पर लागू नहीं होगी। सन् 1994 में [[गयाना]] इसपर हस्ताक्षर करने वाला साठवाँ देश बना। सन् 2011 तक 161 देश इसपर हस्ताक्षर कर चुके थे।**

## सन्धि/समझौते के कुछ चुने हुए नियम
* ** आन्तरिक जल ** - यह वे सारे जलाशय और नदियाँ होती हैं। जो किसी देश की भूमि सीमा के भीतर हों। इनपर राष्ट्र अपनी स्वेच्छा से नियम बना सकते हैं। किसी अन्य राष्ट्र की नौका को इनमें घुसने का या इनका प्रयोग करने का कोई अधिकार नहीं है।
* ** प्रादेशिक जल ** - किसी राष्ट्र के तट से 12 समुद्री मील के भीतर का क्षेत्र उस राष्ट्र का क्षेत्र माना जाता है। इसमें वह राष्ट्र अपने कानून बना सकता है और जिस साधन का जैसे चाहे प्रयोग कर सकता है। विदेशी नौकाओं को इस क्षेत्र से "निश्चल परिवहन" करने का अधिकार है, जिसकी परिभाषा यह है के वे बिना रुके सीधे इस क्षेत्र से होकर अपने गन्तव्य तक जा सकते हैं। उस राष्ट्र की सुरक्षा और शान्ति को किसी भी तरह से भंग करने का या भंग करने की धमकी देने का कोई अधिकार नहीं है। आपातकालीन स्थितियों में राष्ट्र को इस निष्छल पारवहन पर भी कुछ समय तक रोक लगाने का अधिकार है।
* ** निकटवर्ती क्षेत्र ** - क्षेत्रीय जल से और 12 समुद्री मील आगे तक (यानि तट से 24 समुद्री मील आगे तक) राष्ट्रों को अधिकार है के वे चार पहलुओं पर अपने कानून लागू कर सकें - प्रदूषण, कर (लगान), सीमाशुल्क और अप्रवासन (इम्मीग्रेशन)।
* ** अनन्य आर्थिक क्षेत्र ** - राष्ट्र के तट अर्थात बेसलाइन से 200 समुद्री मील बाहर के क्षेत्र में केवल उसी राष्ट्र का साधनों पर आर्थिक अधिकार है, चाहे वह समुद्र के तल से या उसके नीचे से तेल या अन्य साधन निकालना हो, चाहे वह मछली पकड़ने का अधिकार हो। इस क्षेत्र से विदेशी नौकाएँ और विमान खुली छूट के साथ निकल सकते हैं। यहाँ विदेशी राष्ट्रों और कम्पनियों को संचार तारे भी समुद्र के तल पर लगाने का अधिकार है।

## इन्हें भी देखें
* संयुक्त राष्ट्र

श्रेणी:बहुराष्ट्रीय संधियाँ
श्रेणी:हिन्दी विकि डीवीडी परियोजना
*
श्रेणी:समुद्र-सम्बंधी संधियाँ
इंटेल का 8085

300px|thumb|right|इंटेल का ८०८५ माइक्रोप्रोसेसर
300px|thumb|right|८०८५ माइक्रोप्रोसेसर का माइक्रोआर्किटेक्चर

**8085** इंटेल द्वारा विकसित 8-बिट का प्रसिद्ध माइक्रोप्रोसेसर है। यह सन् 1976 में आया था। यह माइक्रोप्रोसेसर बहुत लोकप्रिय हुआ। आज भी बहुत से कॉलेजों में माइक्रोप्रोसेसर की आरम्भिक जानकारी देने के उद्देश्य से इसके बारे में पढ़ाया जाता है। 
इसका पूर्ववर्ती 8080 माइक्रोप्रोसेसर और यह प्रोसेसर CP/M प्रचालन तंत्र से काम करने वाले कम्प्युटरों में उपयोग किये जाते थे। i8085 का उपयोग बाद में माइक्रोकंट्रोलर की तरह से भी हुआ क्योंकि इसके प्रयोग से कम अवयवों (आईसी आदि) को जोड़कर काम चल जाता था। जिलॉग Z80 नामक प्रोसेसर के आने पर स्थिति में बदलाव हुआ और अब इसका (Z80) उपयोग कम्प्युटरों में होने लगा और 8085 का कम्प्युटरों के लिये उपयोग बहुत कम हो गया। किन्तु अन्य कार्यों के लिये इसका उपयोग बहुत दिनों तक जारी रहा। 

कंट्रोलर के रूप में 8085 का जीवनकाल दीर्घ रहा।

## प्रमुख विशेषताएँ
* उत्पाद घोषणा तिथि : मार्च 1976
* पिनों की संख्या : 40 पिन सिरैमिक या प्लास्टिक डिप
* क्लॉक आवृत्ति (MHz): 3 ; 5 ; 6
* अधिकांश ऑपरेशन 8 बिट के हैं।
* डेटा बस की चौड़ाई : 8 बिट
* ऐड्रेस बस की चौड़ाई : 16 बिट
* अधिकतम स्मृति जिसको यह ऐड्रेस कर सकता है : 64 KB
* निर्माण में प्रयुक्त ट्रांजिस्टरों की संख्या : 6500
* तकनीकी प्रक्रिया (nm): 3000 (3 μm)
* **अन्य** : 5 इन्टरप्ट पिनें, सिरियल इनपुट और आउटपुट के लिए दो पिनें, इसके HOLD पिन को हाई करके बिना प्रोसेसर के हस्तक्षेप के ही सीधा मेमोरी ऐक्सेस (DMA) की सुविधा,

## इन्सट्र्क्सन सेट
इसके सभी इन्सट्रक्शनों को निम्नलिखित प्रकार से विभाजित किया जा सकता है-
*(१) डेटा-ट्रान्सफर करने वाली (MOV, MVI, LXI, LDA, STA आदि)
*(२) अंकगणित करने वाली (ADD, SUB, INR, DAD आदि)
*(३) तार्किक संक्रियाएँ (logical operations) करने वालीं (ANA, XRA, ORA, CMP, RAL आदि)
*(४) ब्रांचिंच कन्ट्रोल करने वालीं (JMP, JC, JZ, CALL, CZ, RST आदि)
*(५) अन्य (I/O और मशीन कन्ट्रोल) : IN, OUT, PUSH, POP, HLT  आदि

उपर्युक्त में से कुछ एक बाइट वाली इन्सट्र्क्सन हैं, कुछ दो बाइट वाली इन्सट्र्क्सन हैं और कुछ तीन बाइट वाली।

; ऐड्रेसिंग के प्रकार
*(१) इम्मेडिएट ऐड्रेसिंग (जैसे MVI B, 3EH -- इस इन्स्ट्रक्शन में दिए गए आँकड़े **3EH** को **B रजिस्टर** में ले जाओ ; LXI SP, 2700H)

*(२) रजिस्टर ऐड्रेसिंग (MOV A, B -- B रजिस्टर में जो कुछ है उसे A रजिस्टर में ले जाओ)

*(३) डायरेक्ट ऐड्रेसिंग (EX. LDA 1050H - Load the data available in memory location 1050H in to accumulator ; SHLD 3000H)

*(४) (रजिस्टर) इन्डायरेक्ट ऐड्रेसिंग (MOV A, M - The memory data addressed by H L pair is moved to A register ; LDAX B)

*(५) इम्प्लाय्ड ऐड्रेसिंग - इन्स्ट्र्क्शन में ही डाटा छिपा रहता है। (जैसे CMA)

## बाहरी कड़ियाँ
* Working with Interrupts

*Intel 8085 Simulator for Android.

**डेटाशीट**
* i8085

श्रेणी:प्रसिद्ध माइक्रोप्रोसेसर
पलसदरी

**पलसदरी**, (पहले पलसधरी; मराठी: पळसदरी), मुंबई उपनगरीय रेल के कर्जत -खोपोली खंड पर स्थित एक लोकप्रिय पर्यटन स्थल और एक रेलवे जंक्शन है। यह कर्जत-लोनावला लाइन पर भी पड़ता है। खोपोली मार्ग पर इससे अगला स्टेशन केलावली है। पलसदरी का नाम "पलास" के पेड़ और "दरी" यानि "दर्रा" (पहाड़ियों के बीच से जाने वाला मार्ग) नामक दो शब्दों के मेल से बना है। यह कर्जत खोपोली राज्य राजमार्ग सं 35 पर स्थित है। पलसदरी में ही प्रसिद्ध पलसदरी बांध स्थित है। पलसदरी में ब्रिटिश राज काल और उससे भी पुराने कई मंदिर उपस्थित हैं। 

विशेष रूप से बरसात के मौसम में, मुंबई, पनवेल और नवी मुंबई से बहुत से पर्यटक यहाँ आते हैं। मानसून के दौरान पूरे क्षेत्र के झरने सक्रिय हो जाते हैं और चारों ओर हरियाली छा जाती है। पलसदरी का एक अन्य आकर्षण यहाँ स्थित श्री स्वामी समर्थ महाराज अक्कलकोट का "मठ" है जो एक बहुत ही खूबसूरत जगह पर स्थित है।

पलसदरी को इसकी प्राकृतिक सुंदरता और कठिन रास्तों के लिए जाना जाता है। पहाड़ों पर पैदल यात्रा, पर्यटकों में विशेष रूप से लोकप्रिय है। लेकिन पर्यटकों को इन यात्राओं के दौरान यहाँ की कंटीली झाड़ियों से सावधान रहना चाहिए। यह कंटीली झाड़ियां किसी लापरवाह पथिक के लिए खतरनाक साबित हो सकती हैं। पलसदरी में कई स्थान निजी स्वामित्व में हैं और इनसे होकर गुजरना अवैध है। 

## सन्दर्भ

श्रेणी:महाराष्ट्र का भूगोल
अपोनिया

**अपोनिया** एक यूनानी भाषा का शब्द है जिसका हिन्दी समकक्ष शब्द "हृदयहीनता" या "दर्द रहित" होना होता है। यूनानी दर्शन में प्रचलित एपिक्युरियन मत के अनुसार अपोनिया शारीरिक स्तर पर सुख प्राप्ति की पराकाष्ठा है। 
अन्य हेलिनिस्टिक दर्शन की परम्पराओं की भांति ही, एपिक्युरियन भी यही मानते थे कि मानव जीवन का लक्ष्य प्रसन्नता है। इस लक्ष्य की प्राप्ति आंतरिक शांति में निहित है जो अपोनिया, शारीरिक कष्ट के साथ असम्बध्धता, अटराक्सिया यानी चिंता मुक्ति और मानसिक द्वंदों के निवारण के परिणाम स्वरूप संभव है।

एपिक्युरियन लोगों ने आनंद को दर्द (मानसिक एवं शारीरिक) की अनुपस्तिथि के रूप में पारिभिषित किया था और उनके अनुसार इसलिए आनंद को उस सीमा तक बढ़ाया जा सकता है जब तक उसमें दर्द का समावेश न हो. उसके परे आनंद का विस्तार संभव नहीं और निश्चित ही यह तर्क दिया जा सकता है कि कोई भी अपोनिया की अवस्था के बाहर रहकर आनंद की प्राप्ति नहीं कर पा सकता. एपिक्युरिअस के अनुसार अपोनिया एक स्थिर सा आनंद था, एक ऐसा आनंद जिसे पाने के लिए किसी अभिलाषा का पूरा किया जाना या निवारण किये जाने हेतु उपस्थित दर्द न था। ऐसी अवस्था में पहुँचने के लिए पहले गतिशील सुख की अनुभूति आवश्यक है, एक ऐसा सुख जो किसी अभिलाषा के पूरा होने या किसी दर्द के निवारण से प्राप्त होता है।

श्रेणी:दर्शन
खंडाला

**खंडाला** (Khandala) भारत के महाराष्ट्र राज्य के पुणे ज़िले में स्थित एक हिल स्टेशन और नगर है। पश्चिमी घाट की पहाड़ियों में बसा यह स्थान लोनावला से 3 किमी दूर और कर्जत से 33.4 किमी दूर स्थित है।

## विवरण
खंडाला, भोर घाट के एक छोर (ऊपर) पर स्थित है, जो कि दक्कन के पठार और कोंकण के मैदान के बीच के सड़क संपर्क पर स्थित एक प्रमुख घाट है। इस घाट से भारी सड़क और रेल यातायात गुजरता है। मुंबई और पुणे के बीच की मुख्य कड़ी मुंबई-पुणे एक्सप्रेसवे, खंडाला से ही होकर गुजरता है। पास के शहरों से आसान पहुंच के कारण, खंडाला हाइकिंग (पैदल यात्रा) करने वाले पर्यटकों के बीच विशेष रूप से लोकप्रिय है। ड्यूक की नाक (ड्यूक्स नोज़) नामक पहाड़ी चोटी से खंडाला और भोर घाट के सुन्दर नज़ारों का आनन्द लिया जा सकता है। 
 
## लोकप्रिय संस्कृति में
खंडाला का जिक्र फिल्म ग़ुलाम के प्रसिद्ध गाने " आती क्या खंडाला" में किया गया है। १९७५ की कालजयी फिल्म छोटी सी बात में अशोक कुमार द्वारा अभिनीत चरित्र जो कि सेना से सेवानिवृत एक कर्नल है, खंडाला में रहता है।

## चित्र दीर्घा
 
Image:Khandala-5.JPG|पश्चिमी घाट पर खंडाला
Image:Dukesnose3.jpg|खंडाला पार्श्वभूमि में
Image:Dukesnose2.jpg|ड्यूक की नाक 3
Image:Dukesnose1.jpg|ड्यूक की नाक 3
Image:Dukesnose.jpg|ड्यूक की नाक 3
Image:Khandala-6.JPG|खंडाला घाटी
Image:Khandala-7.JPG|खंडाला घाटी से गुजरता मुंबई-पुणे रेलमार्ग


## इन्हें भी देखें
* पुणे ज़िला
* लोनावला

## सन्दर्भ

श्रेणी:पुणे ज़िला
श्रेणी:महाराष्ट्र के शहर
श्रेणी:पुणे ज़िले के नगर
श्रेणी:महाराष्ट्र में हिल स्टेशन
श्रेणी:लोनावला-खंडाला
जैती

**जैती** अथवा **जैंती** भारतीय राज्य उत्‍तराखण्‍ड के पिथौरागढ़ जिले की मुनस्‍यारी तहसील का एक गाँव है। इस गाँव की खास विशेषता यह है कि इसके दोनों ओर स्‍वच्‍छ कल-कल कर बहती नदियां है, सामने विशाल हिमालय पर्वत शृंखला की पंचचूली चोटी और बाई ओर नन्‍दा देवी और त्रिशूल पर्वत है। यह मुनस्‍यारी से 2.5 किलोमीटर की दूरी पर स्‍थित है।

## जनसांख्यिकी
भारत की सन् 2011 की जनगणना के अनुसार गाँव में कुल 36 परिवार निवास करते हैं और गाँव की कुल जनसंख्या 170 है। गाँव में अनुसुचित जनजाति का कोई व्यक्ति नहीं है। गाँव की साक्षरता दर 88.82 प्रतिशत है जो उत्तराखण्ड की साक्षरता से अधिक है।
## सन्दर्भ

श्रेणी:उत्तराखण्ड के गाँव
श्रेणी:पिथौरागढ़ जिला
लोनावला

**लोनावला** (Lonavala) भारत के महाराष्ट्र राज्य के पुणे ज़िले में स्थित एक हिल स्टेशन और नगर है।

## विवरण
लोनावला दो प्रमुख शहरों पुणे और मुंबई के बीच, पुणे से 64 कि॰मी॰ और मुंबई से 96 कि॰मी॰ की दूरी पर स्थित है। भारत भर में लोनावला इसकी प्रसिद्ध मिठाई चिक्की के लिए प्रसिद्ध है। यह पुणे और मुंबई के बीच के रेलमार्ग पर स्थित एक प्रमुख स्टेशन भी है। पुणे और मुंबई के बीच स्थित दोनों प्रमुख सड़कों, मुम्बई-पुणे द्रुतगति मार्ग और मुंबई-पुणे राजमार्ग पर भी यह पड़ता है।

मानसून के दौरान यह जीवंत हो उठता है, जब चारों ओर हरियाली छा जाती है और सभी सूखे झरने और तालाब पानी से भर जाते हैं।

## नामोत्पत्ति
शब्द लोनावला, प्राकृत भाषा के दो शब्दों **लेन** और **अवली** से मिल कर बना है जहां लेन का अर्थ पत्थरों को काट कर बनाया "आश्रय स्थल" है वहीं अवली का अर्थ "शृंखला" है, इस प्रकार लोनावला का अर्थ लेनों की एक शृंखला से है।

## इतिहास
आज का लोनावला कभी यादव वंश का एक भाग था। मुग़लों ने इस स्थान के सामरिक महत्व को देखते हुए इसे एक लंबे समय तक अपने कब्ज़े में बनाए रखा। इस स्थान पर उपस्थित किलों और मावला योद्धाओं ने मराठाओं और पेशवा साम्राज्य के इतिहास में एक महत्वपूर्ण भूमिका निभाई। 1871 में लोनावला और खंडाला नामक दोनों पर्वतीय स्थलों की खोज बॉम्बे प्रेज़ीडेसी के तत्कालीन गवर्नर लॉर्ड एल्फिंस्टोन ने की थी।

## बिग बॉस
तेलिविज़न प्रोग्राम, बिग बॉस, का घर भी लोनावला में ही बनाया गया है।

## यातायात
लोनावला शहर मध्य रेलवे और राष्ट्रीय राजमार्ग 48 द्वारा मुंबई और पुणे शहर से जुड़ा हुआ है। मुंबई-पुणे के बीच चलने वाली सारी रेलगाड़ियाँ लोनावला स्टेशन पर रुकती हैं।

## इन्हें भी देखें
* खंडाला
* पुणे ज़िला
* पश्चिमी घाट

## सन्दर्भ

श्रेणी:पुणे ज़िला
श्रेणी:महाराष्ट्र के शहर
श्रेणी:पुणे ज़िले के नगर
श्रेणी:महाराष्ट्र में हिल स्टेशन
श्रेणी:लोनावला-खंडाला
सन्दीपन चट्टोपाध्याय

**सन्दीपन चट्टोपाध्याय** (जन्म १९३३ - मृत्यु २००५) बांग्ला साहित्य के भुखी पीढी आन्दोलन के कहानी-लेखक थे। उनहोने एक मौलिक शैली बनाये जिसे स्मार्ट एवम मेट्रोपलिटन भाषा कहा जाता है। १९६१ में प्रकाशित उनके लिखे कहानी-संकलन *क्रीतदास क्रीतदासी* ग्रन्थ बांग्ला साहित्य में एक नया निदर्शन कायम किया। बहुत सारे नवीन कहानीकार इस ग्रन्थ के शैली को नकल करके कहानीयां लिखा क्रते थे। *आमि ओ वनबिहारि* ग्रन्थ के लिये उनको साहित्य अकादमी पुरस्कार से सन्मानित किया गया था। वह कोलकाता कारपोरेशन में एसेसर का काम क्रते थे एवम रिटायर करने के पश्चात *आजकाल* संवादपत्र से जुडे रहे। अपने साहित्यिक जीवन में उनहोने २१ उपन्यास एवम ७० कहानियां तथा अनगिनत टुकडा-लेख लिखे। बाद में वह बामपन्थी सरकार के समर्थक रहे। १९९५ में उनहें बंकिम पुरस्कार एवम २००२ में साहित्य अकादमी पुरस्कार से नवाजा गया।
## इन्हे भी देखें

* सुबिमल बसाक
* मलय रायचौधुरी
* शक्ति चट्टोपाध्याय
* बासुदेब दाशगुप्ता
* देबी राय
* समीर रायचौधुरी
* विनय मजुमदार
* अनिल करनजय

## सन्दर्भ
* सन्दीपन चट्टोपाध्याय: एक विश्लेषण। अद्रीश विश्वास एवम प्रबीर चक्रबोर्ती सम्पादित। दे बुकस, बंकिम चटर्जि स्ट्रिट, कोलकाता। (२००१)
## बाह्यसूत्र

* सन्दीपन का उपन्यास
* https://web.archive.org/web/20090318142819/http://www.kaurab.com/front-page-files/sandipan.html सन्दीपनजी एक महान लेखक]
* http://www.flickr.com/photos/bangalnama2/2897102944/ सन्दीपन का फोटोचित्र]

श्रेणी:बांग्ला साहित्यकार
श्रेणी:साहित्यिक आंदोलन
श्रेणी:1933 में जन्मे लोग
श्रेणी:2005 में निधन
अमात्य राक्षस

**अमात्य राक्षस**, धनानंद का मंत्री था जो नन्द वंश का अन्तिम शासक था।

## परिचय
अपने गुरु चाणक्य के कुशल मार्गदर्शन में चन्द्रगुप्त मौर्य ने नंद वंश के अंतिम सम्राट घननंद को पराजित कर दिया और मगध का सम्राट बन गया। युद्ध में नंद राज्य के मंत्री और सेनापति या तो मारे गए या बंदी बना लिए गए परन्तु प्रधान अमात्य राक्षस उनके हाथ नहीं आया। अपने स्वामी घननंद के प्रति सेवकभाव रखते हुए वह किसी दूर प्रदेश में जाकर चन्द्रगुप्त मौर्य के विरुद्ध षडयंत्र करने लगा। राक्षस बहुत ही कुशल और योग्य प्रशासक था। उसी के बल पर मगध एक शक्तिशाली राज्य बन चुका था।

चाणक्य जब अपनी कूटनीति और सैनिकबल से राक्षस को पकड़ने में असफल हो गए तो उन्होंने राक्षस के परममित्र सेठ चंदनदास को मृत्युदंड देने की घोषणा कर दी। इस घोषणा को सुनकर राक्षस से रहा नहीं गया और वह उसके प्राण बचने के लिए वधस्थल पर जा पहुंचा और आत्मसमर्पण करके अपने मित्र चंदनदास को मुक्त करने की याचना की।

राक्षस के आने का समाचार सुनकर चन्द्रगुप्त और चाणक्य वहां पहुँच गए। राक्षस ने उनके सामने भी अपना अनुरोध दुहराया।

राक्षस का बुद्धिकौशल, उसकी नीतिकुशलता, प्रशासकीय योग्यता और कूटनीतिक चातुर्य का चाणक्य भी लोहा मानते थे। उन्होंने राक्षस से विनम्रतापूर्वक कहा – “अमात्य, हमारी दृष्टि में आपने मगध राज्य के विरुद्ध षडयंत्र किये हैं पर हम आप जैसे योग्य मंत्री को खोना नहीं चाहते। मगध राज्य की उन्नति के लिए जिस कर्मठता और सेवाभाव से आपने अनीतिक और क्रूर शासक घननंद के लिए कार्य किये हैं उसी प्रकार यदि आप सुयोग्य और नीतिपरक चन्द्रगुप्त के लिए प्रधान अमात्य का पद स्वीकार कर लें तो आपके मित्र के प्राण बच सकते हैं।

अपने मित्र के प्राण की रक्षा के लिए राक्षस के सम्मुख और कोई उपाय नहीं था। मगध राज्य के हित के लिए भी उसे चाणक्य का अनुरोध स्वीकार करना पड़ा. राक्षस द्वारा पद संभालने के बाद चन्द्रगुप्त मौर्य को अपने विराट साम्राज्य में कुशल प्रशासन की स्थापना में कोई कठिनाई नहीं आई।

उपर्युक्त कथा विशाखदत्त द्वारा रचित महान नाटक मुद्राराक्षस में वर्णित है।

श्रेणी:भारत का इतिहास
श्रेणी:प्राचीन भारत
दैनिक नवज्योति

राजस्थान के स्वाधीनता सेनानी कप्तान दुर्गाप्रसाद चौधरी द्वारा संस्थापित **दैनिक नवज्योति** जयपुर, जोधपुर, अजमेर और कोटा, राजस्थान से प्रकाशित होने वाला एक दैनिक हिन्दी समाचार पत्र है। इसका प्रथम संस्करण १९३६ में प्रकाशित हुआ।

## सन्दर्भ

## बाहरी कड़ियाँ
*

श्रेणी:हिन्दी समाचार पत्र
श्रेणी:राजस्थान के समाचार पत्र
पीपल खूंट

**पीपल खूंट** (Peepal Khoont) भारत के राजस्थान राज्य के प्रतापगढ़ ज़िले में स्थित एक गाँव है। यह इसी नाम की तहसील का मुख्यालय भी है।

## विवरण
पीपल खूंट पहले बांसवाड़ा ज़िले का भाग था। यह मही नदी के किनारे बसा हुआ है। राष्ट्रीय राजमार्ग 56 यहाँ से गुज़रता है और इसे कई स्थानों से जोड़ता है।

## इन्हें भी देखें
* प्रतापगढ़ ज़िला, राजस्थान

## सन्दर्भ

श्रेणी:राजस्थान के गाँव
श्रेणी:प्रतापगढ़ ज़िला, राजस्थान
श्रेणी:प्रतापगढ़ ज़िले, राजस्थान के गाँव
अरनोद

**अरनोद** (Arnod) भारत के राजस्थान राज्य के प्रतापगढ़ ज़िले में स्थित एक गाँव है। यह इसी नाम की तहसील का मुख्यालय भी है।

## विवरण
अरनोद प्रतापगढ-पिप्लोदा मार्ग पर स्थित है। इसकी सीमा, मध्य प्रदेश के रतलाम और मंदसौर जिलों से लगती है। अरनोद का प्रराची नाम अरुणोंदय था जिसका अर्थ हैै जहा सबसे पहले सूर्य उगता है। इस तहसील में एक प्राचीन शिव मंदिर है, जिसका इतिहास हम्मद गोरी के इतिहास से जुड़ा है।

## इन्हें भी देखें
* प्रतापगढ़ ज़िला, राजस्थान

## सन्दर्भ

श्रेणी:राजस्थान के गाँव
श्रेणी:प्रतापगढ़ ज़िला, राजस्थान
श्रेणी:प्रतापगढ़ ज़िले, राजस्थान के गाँव
धरियावद

**धरियावद** (Dhariyawad) भारत के राजस्थान राज्य के प्रतापगढ़ ज़िले में स्थित एक नगर है। यह इसी नाम की तहसील का मुख्यालय भी है। माना बावजी नटेला 

राम बावजी मगरिफाला

## विवरण दिखाएं राम बावजी मगरिफाला धरियावद
पहले उदयपुर जिले का एक उपखंड था- धरियावद, जो राजस्थान सरकार की अधिसूचना २५ जनवरी २००८ को जिला प्रतापगढ़ का गठन किये जाने से इसका हिस्सा बना . सीतामाता वन अभयारण्य की सीमारेखा से जुड़ा यह छोटा सा धरियावद क़स्बा स्वाधीनता से पूर्व प्रतापगढ़ राज्य का एक प्रमुख ठिकाना था, जिसे महाराणा प्रताप के प्रिय सका धारिया बरोड़ ने सन १६??? में बसाया था। बरोड़ की कुलदेवी मुआर माता जी का प्राचीन मंदिर जो वर्तमान धरियावद कस्बे से 10 किलोमीटर  पश्चिम में  गांव गणराज्य केसरियावाद में आज भी स्थित है जो इसका प्रमुख प्रमाण है। आज भी धरियावद से दूर सलूम्बर,बांसी, देवगढ़ में आज भी धरियावद को बोड गाम के नाम से जाना जाता है।

## इन्हें भी देखें
* प्रतापगढ़ ज़िला, राजस्थान

## सन्दर्भ

श्रेणी:राजस्थान के शहर
श्रेणी:प्रतापगढ़ ज़िला, राजस्थान
श्रेणी:प्रतापगढ़ ज़िले, राजस्थान के नगर
क्षेत्रफल के परिमाण की कोटि

यह पृष्ठ सुधारा जा रहा है और इसमें एसआई क्षेत्रफल की कोटि और परिणाम की सूचीबद्ध किया गया है जिसमें कुछ उदाहरण भी शामिल किये गये हैं।

## 10<sup>-70</sup> से 10<sup>-9</sup> वर्ग मीटर

## 10<sup>−8</sup> से 10<sup>−1</sup> वर्ग मीटर

## 10<sup>0</sup> से 10<sup>7</sup> वर्ग मीटर

## 10<sup>8</sup> से 10<sup>14</sup> वर्ग मीटर

## 10<sup>15</sup> से 10<sup>26</sup> वर्ग मीटर

## 10<sup>27</sup> वर्ग मीटर और इससे भी अधिक

## इन्हें भी देखें
* परिमाण की कोटि

## सन्दर्भ

श्रेणी:परिमाण की कोटि
त्रिदिब मित्रा

**त्रिदिब मित्रा** (३१ दिसम्बर १९४०) बांग्ला साहित्य के भुखी पीढी (हंगरी जेनरेशन) आंदोलन के प्रख्यात कवि थे। वह और उनकि पत्नी आलो मित्रा दोनों मिलकर भुखी पीढी आंदोलन के दो पत्रिकायें चलाया करते थे; अंग्रेजी में *वेस्ट्पेपर* एवम बांग्ला में *उन्मार्ग*। बचपन में स्कुली परीक्षा के बाद वह एकबार घर से सात महिनें के लिये भाग गये थे। उस दौरान उनहे जो जीवन व्यतीत करना पडा उसका असर उनके और उनके लेखन में दिखायी देते हैं। उनके सम्पादित लघु पत्रिकायों के नाम से ही प्ता चल जाता है कि उनके मनन में क्या प्रभाव रहा होगा। भुखी पीढी अंदोलन में योग देने के पश्चात ही वह यातनामय स्मृति से उभर पाये थे। उनके लेखन में वह क्रोध झलकता है। 

बांग्ला संस्कृती में एक नयी आयाम का अनुप्रवेश घटाया था त्रिदिब मित्रा ने। श्मशान, कबरगाह, बाजर, रेल-स्टेशन, खालसिटोला के मद्यपों के बिच कविता पढने और ग्रन्थों का उन्मोचन करने का जो सिलसिला भुखी पीढी अंदोलन के बाद शुरु हुये, उस प्रक्रिया के जनक थे त्रिदिब मित्रा और आलो मित्रा। वे दोनों के कविता पठन के कार्ञक्रम में काफि भीड हुया करता था, क्यों कि पहलिबार कविता को ले जाया गया था आम आदमि के समाज में। अनिल करनजय के बनाये पोस्टरों को कोलकाता के दिवारों में वही दोनों बेझिझक चिपकया करते थे।

भुखी पीढी ने जो मुखौटा कार्यक्रम शुरु किया था उसको अनजाम भी त्रिदिब और आलो ने दिये। उंचे पद के लोगों के दफतर में वही दोनों मुखौटा पहुंचाया था। जानवर, राक्षस, जोकर इत्यादि के मुखौटा पर लिखा होता था "कृपया अपना मुखौटा उतारे"। यह कार्यक्रम के कारण ही प्रधानत: कोलकाता प्रशासन भुखी पीढी के खिलाफ खफा हो गया था।

त्रिदिब देखने मे सुंदर थे एवम इसि कारण उन्हे भुखी पीढी का राजकुमार कहा जाता था।
## कृतियां
* **घुलघुलि**। हंगरी प्रिन्टर्स, २२/६ भेरनेर लेन, कोलकाता ७०० ०५६ (१९६५)
* **हत्याकाण्ड**। हंगरी प्रिन्टर्स, २२/६ भेरनेर लेन, कोलकाता, ७०० ०५६ (१९६७)

## सन्दर्भ

* हंगरी, श्रुती ओ शास्त्रविरोधी आंदोलन (१९८६)। ड्क्टर उत्तम दाश। महादिगन्तो प्रकाशनी, कोलकाता ७०० १४४।
* क्षुधितो प्रजन्मो (१९९५)। डक्टर उत्तम दाश। महादिगन्तो प्रकाशनी, कोलकाता ७०० १४४।
* एकालेर गोद्यो पोद्यो आंदोलनेर दलिल (१९७०)। अध्यापक सत्य गुहा, अधुना पबलिशर्स, अमहर्स्ट स्ट्रीट, कोलकाता।
* युबयन्त्रणा ओअ साहित्य (१९६८)। डक्टर अलोकरंजन दाशगुप्ता, बसुमती, बौबाजार, कोलकाता।
* कृत्तिवास (१९६६)। सुनील गंगोपाध्याय, युगीपाडा रोड, दमदम, कोलकाता।
* हंगरि किंबदन्ति (१९९४)। मलय रायचौधुरी, दे बुकस, कोलकाता।
* हंगरी आंदोलन विशेष संख्या, उत्तरप्रवासी (१९८६)। गजेन्द्रो कुमार घोष, गुटेनबर्ग, सुइडेन।
* वन तुलसी का गंध (१९८८)। फणीश्वर नाथ 'रेणु', राजकमल प्रकाशन, दिल्लि।
* साल्टेड फेदर्स हंगरी आंदोलन विशेष संख्या (१९६७)। सम्पादक: डिक बाकेन, ओहयओ, अमरिका।
* इनट्रेपिड हंगरी आंदोलन विशेष संख्या (१९६७)। सम्पादक: एलेन डि लोच। निउ यार्क, अमरिका।

## इन्हे भी देखें
* सुबिमल बसाक
* समीर रायचौधुरी
* शक्ति चट्टोपाध्याय
* मलय रायचौधुरी
* देबी राय
* फालगुनि राय
* अनिल करनजय
* सन्दीपन चट्टोपाध्याय
* बासुदेब दाशगुप्ता
* भुखी पीढी (हंगरी जेनरेशन)
* विनय मजुमदार

## बाह्यसूत्र

* त्रिदिब मित्रा और अन्य भुखी पीढी सदस्यगण के फोटोचित्र
* टाइम पत्रिका में प्रकाशित भुखी पीढी के खबर

श्रेणी:बांग्ला साहित्य
श्रेणी:साहित्यिक आंदोलन
श्रेणी:कवि
इगतपुरी

**इगतपुरी** (Igatpuri) भारत के महाराष्ट्र राज्य के नाशिक ज़िले में स्थित एक नगर है। यह एक पर्वतीय स्थल और नगर परिषद है। यह पश्चिमी घाट पर स्थित है। इगतपुरी रेलवे स्टेशन मुम्बई और नासिक रोड नामक रेलवे स्टेशनों के बीच स्थित है। सड़क मार्ग पर यह व्यस्त राष्ट्रीय राजमार्ग 160 से होते हुए मुम्बई से 130 किमी और नाशिक से 45 किमी की दूरी पर स्थित है। इगतपुरी की औसत ऊँचाई 586 मीटर है।

इगतपुरी अपने बौद्ध ध्यान विपश्यना केन्द्र और वड़ापाव के लिए प्रसिद्ध है। इगतपुरी एक प्रमुख रेलवे स्टेशन है और यहां पर विद्युतधारा में बदलाव के चलते (प्रत्यावर्ती धारा से एकदिष्ट धारा) रेलगाड़ियों के इंजन बदले जाते हैं, साथ ही यहां से चालक और गार्ड भी अपनी पालियां बदलते हैं। इंडियन रेलवे में जितने भी इगतपुरी स्तर के हैं उन सभी स्टशनों में इगतपुरी स्टेशन पर मिलने वाला भोजन सबसे उत्तम है अगर आप घुमक्कड़ प्रवर्ति के हैं तो आप के लिय इगतपुरी से अच्छी जगह कोई नहीं चारों तरफ फैले हुए पहाड़ आपका मन मोह लेते हैं प्रकृति ने अपनी पूरी ताकत लगा कर यहाँ पर अपनी छटा बिखेरी है 

## जनसांख्यिकी
भारत की जनगणना 2001 के अनुसार, इगतपुरी की जनसंख्या 31572 थी। पुरुष और महिलाओं की जनसंख्या क्रमश: 52% और 48% है। इगतपुरी की एक औसत साक्षरता दर 74% है। पुरुष साक्षरता 80% है और महिला साक्षरता 67% है। इगतपुरी की जनसंख्या का 14%, 6 वर्ष से कम उम्र के बच्चों का है।

## पर्यटन
मानसून के दौरान इगतपुरी की यात्रा एक स्वर्गिक अनुभव देती है, चारों ओर फैली हरियाली और झरने एक सुन्दर दृश्य प्रस्तुत करते हैं। कसारा और इगतपुरी स्टेशन के बीच का स्थान अत्यंत ही सुन्दर है ट्रैन इन पहाड़ो के बीच इस तरह इठलाती हुई और अपने सबसे मंद गति से चलती हुई बड़ा ही मनोरम दर्शया पर्स्तुत करती है और जब सूरज ढलता है तो पछी अपने घोसले से निकल कर सूरज को सलामी देते प्रतीत होते हैं। अक्सर हिन्दी फिल्मों का दृश्यांकन यहां किया जाता है।

## इन्हें भी देखें
* नाशिक ज़िला

## सन्दर्भ

श्रेणी:नाशिक ज़िला
श्रेणी:महाराष्ट्र के शहर
श्रेणी:नाशिक ज़िले के नगर
श्रेणी:महाराष्ट्र में हिल स्टेशन
कसारा

**कसारा** (Kasara), जिसे **कसारा बुद्रुक** (Kasara Bk.) भी कहा जाता है, भारत के महाराष्ट्र राज्य के ठाणे ज़िले में स्थित एक नगर है। यह मुम्बई महानगरीय क्षेत्र का भाग है। 

## विवरण
कसारा मुम्बई जाने वाले चार प्रमुख मार्गों, मे से एक व्यस्त मुंबई-नासिक मार्ग पर स्थित है। कसारा मुंबई उपनगरीय रेल का भी एक स्टेशन है और यह मध्य रेल के पूर्वोत्तर खंड का अन्तिम स्टेशन भी है। यह नगर घुमावदार कसारा घाट दर्रे के लिए भी प्रसिद्ध है।

## जनसांख्यिकी
भारत की जनगणना 2001 के अनुसार कसारा की जनसंख्या 45192 है, जिसमें पुरुष और महिला क्रमश: 51% और 49% हैं। औसत साक्षरता दर 63% है: पुरुष साक्षरता दर 73% और महिला साक्षरता दर 52% है। कसारा की जनसंख्या में 6 वर्ष से छोटे बच्चों का प्रतिशत 15% है।

## इन्हें भी देखें
* कसारा घाट
* ठाणे ज़िला

## सन्दर्भ

श्रेणी:महाराष्ट्र के शहर
श्रेणी:ठाणे ज़िला
श्रेणी:ठाणे ज़िले के नगर
श्रेणी:मुम्बई के उपनगर
भारतीय सनदी लेखाकार संस्थान

**भारतीय सनदी लेखाकार संस्थान** भारत का एक राष्ट्रीय पेशेवर लेखा निकाय है। यह 1 जुलाई 1949 को सनदी लेखाकार अधिनियम 1949 के अंतर्गत निगमित निकाय के रूप में स्थापित किया गया था|
अपने अस्तित्व के लगभग छह दशकों के दौरान, भारतीय सनदी लेखाकार संस्थान न केवल देश में एक प्रमुख लेखा निकाय के रूप में मान्यता हासिल की है लेकिन यह विश्व स्तर पर भी शिक्षा, व्यावसायिक विकास, उच्च लेखांकन, लेखा परीक्षा और नैतिक मानकों के रखरखाव के क्षेत्र में अपने योगदान के लिए जाना जाता है। ICAI सदस्यता के मामले में American Institute of Certified Public Accountants के बाद दुनिया में दूसरी सबसे बड़ी पेशेवर लेखा संस्थान है। ICAI कंपनियों पर लागू होने वाले लेखा मानको की सिफारिश लेखांकन मानकों की राष्ट्रीय सलाहकार समिति (NACAS) से करती है और अन्य संगठनों पर लागू होने वाले लेखा मानकों का निर्धारण करती है।

कोई भी व्यक्ति निर्धारित परीक्षाओं मे भाग ले कर और तीन साल के व्यावहारिक प्रशिक्षण के दौर से गुजर कर ICAI का सदस्य बन सकता है। सदस्यता की परीक्षा अपने कठोर मानकों के लिए जानी जाती है।चार्टर्ड अकाउंटेंट अपने व्यावहारिक अनुभव से देश की अर्थव्यवस्था में बहुत बड़ी मदद भी करते हैं।

हाल ही में ICAI CA परिणाम 2023 की घोषणा की गई है।

## भूमिका
ICAI की स्थापना सनदी लेखाकार अधिनियम, १९४९ के तहत ‎ भारत में लेखांकन के पेशे के विनियमन के उद्देश्य से की गयी थी। यह एक चार्टर्ड एकाउंटेंट बनने की योग्यता को निर्धारित करता है, परीक्षा लेता है तथा लेखांकन की प्रेक्टिस करने का लाइसेंस देता है। इसके अलाव यह सरकारी संस्थाओ जैसे की RBI, SEBI, MCA, CAG, IRDA आदि को नीति निर्माण मे सहयोग करता है।

## इन्हें भी देखें
* सनदी लेखाकार अधिनियम 1949
* सनदी लेखाकार

श्रेणी:भारत में स्थित संगठन

## सन्दर्भ
सनदी लेखाकार अधिनियम 1949

**सनदी लेखाकार अधिनियम, 1949** भारत में लेखांकन के पेशे को विनियमित करने के लिए भारत की संसद द्वारा पारित कानून है। यह भारतीय संविधान सभा द्वारा अधिनियमित किया गया था जो की १९४९ में भारत की अनंतिम संसद के रूप में कार्य कर रही थी।  इस अधिनियम के तहत भारत में चार्टर्ड एकाउंटेंट्स को शिक्षित, विनियमित और पंजीकृत करने के लिए भारतीय सनदी लेखाकार संस्थान को स्थापित किया गया था। 
he Institute of Chartered Accountants of India (ICAI) is a statutory body established under the Chartered Accountants Act, 1949 (Act No. XXXVIII of 1949) for the regulation of the profession of Chartered Accountants in India. During its 61 years of existence, ICAI has achieved recognition as a premier accounting body not only in the country but also globally, for its contribution in the fields of education, professional development, maintenance of high accounting, auditing and ethical standards.ICAI now is the second largest accounting body in the whole world.

श्रेणी:भारत के अधिनियम
भारतेन्दु नाट्य अकादमी

**भारतेन्दु नाट्य अकादमी** (Bharatendu Academy of Dramatic Arts) उत्तर प्रदेश का एक स्वायत्तशासी संस्थान है जिसे संस्कृति विभाग से वित्तीय सहायता प्राप्त होती है। यह लखनऊ में स्थित है।

## परिचय
आधुनिक हिन्दी एवं नाट्य लेखन के जनक भारतेन्दु की स्मृति में नाट्य कला के विभिन्न पक्षों पर गहन व्यावसायिक प्रशिक्षण प्रदान करने हेतु ’’भारतेन्दु नाट्य केन्द्र’’ की स्थापना अगस्त 1975 में संस्कृति विभाग, उत्तर प्रदेश शासन द्वारा की गयी। नाट्य विधा में विधिवत, प्रशिक्षण कार्य 5 अप्रैल 1976 से प्रारम्भ हुआ। यह संस्थान 1981 में भारतेन्दु नाट्य अकादमी के नाम से अभिहीत् किया गया एवं द्विवर्षीय डिप्लोमा पाठ्यक्रम प्रारम्भ हुआ।

नाट्य विधा में दो वर्ष के पाठ्यक्रम में अकादमी द्वारा भारतीय एवं नाट्य साहित्य, अभिनय, स्वर – संभाषण, गति संचालन, मूकाभिनय, – अभिनय (इम्प्रोवाइजेशन), रंग–स्थापत्य, रंग शिल्प, परिकल्पना, मंच सज्जा, वेशभूषा, रूप सज्जा, मंच प्रकाश परिकल्पना, निर्देशन एवं प्रस्तुति प्रक्रिया आदि पर सघन प्रशिक्षण प्रदान किया जाता है और इस कार्य में अकादमी के अपने विषय–विषेशज्ञों के अतिरिक्त राष्ट्रीय एवं अन्तर्राष्ट्रीय स्तर के विषेशज्ञों को भी आमंत्रित किया जाता है।

नाट्य विधा में प्रशिक्षण के अतिरिक्त फिल्म एवं टी.वी. रेडियो कार्यक्रम निर्माण एवं प्रक्रिया का सैद्धान्तिक एवं व्यवहारिक प्रशिक्षण भी परिचयात्मक रूप् से वर्ष 1999 से अकादमी के अन्तिम वर्ष के छात्रों को दिया जाता है ताकि मीडिया के विषय में उन्हें जानकारी हो सके।

अकादमी के चार मंजिले भवन, स्टूडियो थियेटर अत्याधुनिक उपकरणों से सुसज्जित प्रेक्षागृह, अध्ययन व अध्यापन के वातावरण को गहन एवं गंभीर बनाने के लिए आधुनिक कक्षायें ऑडियो–विडियो तथा थियेटर से संबंधित नयी पुस्तकों से पूर्ण पुस्तकालय, कम्प्यूटर, इन्टरनेट की सुविधा तथा छात्रावास की सुविधा भी उपलब्ध है।

उत्तर प्रदेश के दूरदराज़ के क्षेत्रों में नाट्य विधा के प्रचार–प्रसार के लिए अकादमी द्वारा एक व्यावसायिक रंगमण्डल की भी स्थापना की गयी है। रंगमण्डल की प्रस्तुतियां उत्तर प्रदेश के अतिरिक्त देश के विभिन्न शहरों एवं प्रान्तों में भी होती रहती हैं।

नियमित द्विवर्षीय डिप्लोमा पाठ्यक्रम के अतिरिक्त उत्तर प्रदेश के विभिन्न शहरों में नाट्य विधा में प्रशिक्षण प्रदान के लिये कार्यशालाओं का आयोजन भी अकादमी करती रहती है। इन कार्यशालाओं से रंग चेतना का संचार होता है।

प्रशिक्षार्थियों तथा अन्य रंग प्रेमियों का साक्षात्कार राष्ट्रीय व अन्तर्राष्ट्रीय रंगकर्म से कराने के उद्देश्य से अकादमी द्वारा समय–समय पर स्वयं तथा राष्ट्रीय स्तर की संस्थाओं के सहयोग से नाट्य समारोहों का आयोजन किया जाता है।

अकादमी द्वारा ‘संवाद’ नाम से एक मासिक शृंखला आयोजित की जाती है। इसके अन्तर्गत विभिन्न कलाओ और साहित्य से संबंधित प्रदर्शन तथा दर्शकों से सीधा संवाद किया जाता है। इस कार्यक्रम का प्रबंधन अकादमी के छात्रों द्वारा किया जाता है।

अन्तिम वर्ष के छात्रों को फिल्म व टी॰वी॰ की प्रस्तुति प्रक्रिया सैद्धान्तिक व व्यवहारिक ज्ञान द्वारा मीडिया के प्रति जागरूक किया जाता है।

## उल्लेखनीय पूर्व छात्र
* अनुपम श्याम (अभिनेता) 
* जगत रावत (अभिनेता) 
* राजपाल यादव (अभिनेता) 
* राजीव जैन (छायांकनकार) 

## बाहरी कड़ियाँ
* '''भारतेन्दु नाट्य अकादमी, लखनऊ''' का जालघर

श्रेणी:लखनऊ
श्रेणी:नाट्य संस्थान
देखो सो पाओ

[thumb|250px|बाएँ तरफ़ का [सॉफ्टवेयर|सॉफ़्टवेयर "देखो सो पाओ" तरीक़े पर आधारित है, जबकि बाएँ वाले में विशेष चिन्हों और भाषा के प्रयोग से बताना पड़ता है के कहाँ नया अध्याय शुरू हो रहा है और कहाँ लिखी को गाढ़ा होना चाहिए]]
**देखो सो पाओ** या **विज़ीविग** (अंग्रेज़ी: WYSIWYG) अभिकलन (यानि कम्पयूटर-सम्बन्धी विषयों) में किसी भी ऐसी प्रणाली को कहा जाता है जिसमें जो संपादकों और निर्माताओं को निर्माण करते समय स्क्रीन पर दिखता है ठीक वैसा ही पढ़ने या देखने वालों को स्क्रीन पर या छपने पर बाद में दिखता है। "देखो सो पाओ" सॉफ़्टवेयर बनाना अक्सर मुश्किल होता है, लेकिन अगर यह उपलप्ध हो तो कम्पूटरों पर सामग्री बनाने वाले अपना काम अधिक गति से और कम ग़लतियों के साथ कर पाते हैं।

उदाहरण के लिए वर्डस्टार (WordStar) नाम का शब्द संसाधक (यानि वर्ड प्रोसैसर) 1980 के दशक के पहले भाग में काफ़ी लोकप्रिय था। इसमें अगर लिखाई के किसी हिस्से को गाढ़ा (बोल्ड) करा जाता तो स्क्रीन पर वह लिखी हलकी (यानि बिला बोल्ड की) लिखाई से अभिन्न लगती थी। केवल गाढ़ी लिखी के आगे "^B" का चिन्ह आ जाता था। यह सिर्फ छपने पर पता लगता था की लिखी के रंगरूप में ग़लतियाँ हुई हैं के नहीं। इसके विपरीत माइक्रोसॉफ़्ट वर्ड एक "देखो सो पाओ" प्रणाली पर आधारित है। अगर किसी लिखी को गाढ़ा किया जाता है तो वह लेखक को भी स्क्रीन पर गाढ़ा ही नज़र आएगा। जहाँ वर्डस्टार में आम था के लेखक रंगरूप में ग़लतियाँ करता था और बार-बार उन्हें छापकर सुधारता रहता था, माइक्रोसॉफ़्ट वर्ड में यह पूरा झंझट ही नहीं है। जो स्क्रीन पर दिखता है, लेख को बाद में पढ़ने वाले को वैसा ही दिखेगा और छपने पर ठीक वैसा ही छपेगा।

## अन्य भाषाओँ में
"देखो सो पाओ" को अंग्रेज़ी में "व्हॉट यू सी इज़ व्हॉट यू गॅट" (what you see is what you get) कहा जाता है, जिसका छोटा रूप है "wysiwyg" जिसे विज़ीविग उच्चारित करते हैं।

## इन्हें भी देखें
* शब्द संसाधक

श्रेणी:कंप्यूटर
श्रेणी:सॉफ्टवेयर
श्रेणी:सूत्रवाक्य
श्रेणी:हिन्दी विकि डीवीडी परियोजना
फाज़िलनगर

**फाज़िलनगर** (Fazilnagar) भारत के उत्तर प्रदेश राज्य के कुशीनगर ज़िले में स्थित एक नगर पंचायत ( शहर) है।

## विवरण
फाजिलनगर कुशीनगर से २० किमी पूरब में राष्ट्रीय राजमार्ग २८ पर स्थित है। गोरखपुर से इसकी दूरी ७१ किमी (पूर्व दिशा में) है। फाजिलनगर को ' पावानगर ' भी कहा जाता है। कुछ इतिहासकारों का मानना है कि जैन धर्म की वास्तविक ' पावानगर ' यही है (न कि बिहार में स्थित पावापुरी) जहाँ महावीर स्वामी को निर्वाण प्राप्त हुआ था। इसिलिए जैन श्रद्धालुओं ने यहाँ पर एक जैन मन्दिर का निर्माण कराया है।पुरातत्व विभाग द्वारा खुदाई में प्राचीन काल का एक महल भी आज यहां देखा जा सकता है जो खुदाई के पूर्व मिट्टी का टिला हुआ करता था। ऐसा विश्वास किया जाता है कि कुशीनगर से वैशाली जाते समय महात्मा बुद्ध यहाँ रुके थे और अपने एक शिष्य के घर भोजन किया था। 

पालि त्रिपिटक के अनुसार मल्ल राजाओं की दूसरी राजधानी थी। यहाँ के मन्दिर में अतिसुन्दर 'मनस्तम्भ' और चार सुन्दर मूर्तियाँ हैं। यहाँ दीपावली के अगले दिन एक मेला लगता है। कार्तिक पूर्णिमा को 'निर्वाण महोत्सव' की छटा देखने बहुत से तीर्थयात्री आते हैं।

यहाँ भगवान महावीर पी.जी. कॉलेज एवं अन्य विद्यालय हैं।

## इन्हें भी देखें
* कुशीनगर ज़िला

## सन्दर्भ

श्रेणी:उत्तर प्रदेश के नगर
श्रेणी:कुशीनगर ज़िला
श्रेणी:कुशीनगर ज़िले के नगर
श्रेणी:जैन तीर्थ
__अनुभाग_सम्पादन_नहीं__
__DISAMBIG__
लेखांकन मानकों की राष्ट्रीय सलाहकार समिति (NACAS)

लेखांकन मानकों की राष्ट्रीय सलाहकार समिति (NACAS) कंपनी अधिनियम, 1956 की धारा 210A के तहत भारत सरकार द्वारा स्थापित संस्थान है | इसका काम केन्द्रीय सरकार को कंपनियों पर लागू होने वाली लेखांकन नीतियों और लेखा मानको पर सलाह देना है https://web.archive.org/web/20110713025118/http://www.indiaprwire.com/pressrelease/financial-services/2006022553.htm |लेखा मानकों को तैयार करने की जिम्मेदारी भारतीय सनदी लेखाकार संस्थान की है |

श्रेणी:भारत में स्थित संगठन
बहेड़ा

right|thumb|300px|बहेड़ा का वृक्ष
thumb|left|बहेड़ा (Terminalia bellirica) फल
right|thumb|200px|बहेड़ा का फल
**बहेड़ा** या **बिभीतकी** (Terminalia bellirica) के पेड़ बहुत ऊंचे, फैले हुए और लंबे होते हैं। इसके पेड़ 18 से 30 मीटर तक ऊंचे होते हैं जिसकी छाल लगभग 2 सेंटीमीटर मोटी होती है। इसके पेड़ पहाडों और ऊंची भूमि में अधिक मात्रा में पाये जाते हैं। इसकी छाया स्वास्थ्य के लिए लाभदायक होती है। इसके पत्ते बरगद के पत्तों के समान होते हैं तथा पेड़ लगभग सभी प्रदेशों में पाये जाते हैं। इसके पत्ते लगभग 10 सेंटीमीटर से लेकर 20 सेंटीमीटर तक लम्बे तथा और 6 सेंटीमीटर से लेकर 9 सेंटीमीटर तक चौडे़ होते हैं। इसका फल अण्डे के आकार का गोल और लम्बाई में 3 सेमी तक होता है, जिसे बहेड़ा के नाम से जाना जाता है। इसके अंदर एक मींगी निकलती है, जो मीठी होती है। औषधि के रूप में अधिकतर इसके फल के छिलके का उपयोग किया जाता है।
बहेड़ा रोग प्रतिरोधक क्षमता तो बढ़ाता ही है, कब्ज को दूर भगाने में कारगर है| आमाशय को मजबूत बनाता है, इसके अन्य खासियत भूख बढ़ाना, पित्त दोष व सिरदर्द को दूर करता है| आँखों या दिमाग को स्वस्थ रखता है। देहरादून के वरिष्ठ आयुर्वेदिक चिकित्सक एके जैन के अनुसार आयुर्वेदिक औषधियों में इसका प्रयोग होता है। बहेड़ा के बीज का चूर्ण लगाने से घाव का रक्तस्राव रुक जाता है|

यह पतझड़ वाला वृक्ष है और इसकी औसतन ऊंचाई 30 मीटर होती है। इसके पत्ते अंडाकार और 10-12 सेमी लंबे होते हैं। इसके बीज स्वाद में मीठे होते हैं। बहेड़ा की सबसे बड़ी खासियत यह है कि सभी प्रकार की मिट्टी में इसकी पैदावार की जा सकती है। हालांकि सबसे अच्छी पैदावार नम, रेतीली और में चिकनी बलुई मिट्टी में होती है।

मानसून आने से पहले गड्ढे खोदकर इस पौधे, को तीन मीटर के फासले पर लगा सकते हैं। नर्सरी में इसकी पौध जून-जुलाई में तैयार की जाती है। सामान्यत: यह ऊष्ण कटिबंधीय क्षेत्रों में आसानी से मिलता है। इसे कम आर्द्रता वाले स्थान पर लगाया जाता है।

## बहेड़ा के उपयोग व लाभ
हाथ-पैर की जलन में बहेड़े के बीज को पानी के साथ पीसकर लगाने से लाभ मिलता है।
 बहेड़े के पत्ते और चीनी का काढ़ा बनाकर पीने से कफ से निजात मिलती है। छाल का टुकड़ा मुंह में रखकर चूसते रहने से भी खांसी और बलगम से छुटकारा मिलता है।
बहेड़े का छिलका और मिश्री युक्त पेय पीने से आंखों की रोशनी बढ़ जाती है
बहेड़े के आधे पके हुए फल को पीसकर पानी के साथ सेवन करने से कब्ज से छुटकारा मिलता है।
बहेड़े को थोड़े से घी में पकाकर खाने से गले के रोग दूर होते हैं।
बहेड़ा के चूर्ण का लेप बनाकर बालों की जड़ों पर लगाने से असमय सफेद होना रुक जाता है।

## इन्हें भी देखें
* त्रिफला

श्रेणी:औषधीय पादप
जिला एवं सत्र न्यायाधीश

**जिला एवं सत्र न्यायाधीश** जिले की सभी न्यायिक अदालतों का पर्यवेक्षक और जिले का सर्वोच्च न्यायिक अधिकारी होता है।
भारतीय साक्ष्य अधिनियम, 1872

**भारतीय साक्ष्य अधिनियम** (Indian Evidence Act) मूल रूप से 1872 में ब्रिटिश संसद द्वारा पारित किया गया था। भारतीय साक्ष्य अधिनियम में 11 अध्याय और 167 धाराएँ हैं। यह तीन भागों में विभक्त है। इस अधिनियम ने बनने के बाद से 125 से अधिक वर्षों की अवधि के दौरान समय-समय पर कुछ संशोधन को छोड़कर अपने मूल रूप को बरकरार रखा है। यह अदालत की सभी न्यायिक कार्यवाहियों पर लागू होता है (कोर्ट मार्शल सहित)। हालांकि, यह शपथ-पत्र और मध्‍यस्‍थता पर लागू नहीं होता है|

जुलाई 2024 से प्रभावी, भारतीय साक्ष्य अधिनियम को "भारतीय साक्ष्य अधिनियम" से बदलने के लिए 2023 में एक अधिनियम पारित किया गया था।

## इन्हें भी देखें
* साक्ष्य (एविडेन्स)
* भारतीय दण्ड संहिता
* दण्ड प्रक्रिया संहिता, १९७३ (भारत)

## बाहरी कड़ियाँ
*The Indian Evidence Act, 1872 (अंग्रेजी में)
*भारतीय साक्ष्य अधिनियम ( एंड्राइड एप्प हिंदी में मुफ्त डाउनलोड करें)

श्रेणी:भारत के अधिनियम
राजस्थान के राज्यपालों की सूची

**राजस्थान के राज्यपाल,** भारत के राजस्थान राज्य के मुखिया होते है जो राज्य में भारत के राष्ट्रपति का प्रतिनिधित्व करते हैं। वर्तमान राज्यपाल श्री  [ श्री हरिभाऊ किशनराव बागड़े ] हैं।

## राज्यपाल का पद
भारत का संविधान संघात्मक है। इसमें संघ तथा राज्यों के शासन के सम्बन्ध में प्रावधान किया गया है। संविधान के भाग 6 में राज्य शासन के लिए प्रावधान है। यह प्रावधान जम्मू-कश्मीर को छोड़कर सभी राज्यों के लिए लागू होता है। जम्मू-कश्मीर की विशेष स्थिति के कारण उसके लिए अलग संविधान है। संघ की तरह राज्य की भी शासन पद्धति संसदीय है।अनुच्छेद-153 में राज्यपाल के पद का प्रावधान है। 'राज्य की कार्यपालिका का प्रमुख राज्यपाल'होता है,विधान मंडल का अभिन्न अंग होता है,राज्य के सभी विश्वविद्यालयों के कुलाधिपति होता है।इसकी नियुक्ति केंद्रीय मंत्रिपरिषद की शिफारिश पर राष्ट्रपति द्वारा कि जाती है  जो कि मंत्रिपरिषद की सलाह के अनुसार कार्य करता है। कुछ मामलों में राज्यपाल को विवेकाधिकार दिया गया है, ऐसे मामले में वह मंत्रिपरिषद की सलाह के बिना भी कार्य करता है। 7वां संविधान संशोधन 1956 द्वारा यह प्रावधान भी है कि एक ही व्यक्ति को एक से अधिक राज्यों का राज्यपाल नियुक्त किया जा सकता है लेकिन उसको वेतन (३.५० लाख) एक ही पद का मिलता है।सर्वाधिक कार्यकाल वाला राज्यपाल गुरुमुख निहाल सिंह हैं,प्रथम महिला राज्यपाल प्रतिभा देवी सिंह पाटिल हैं। दी जा रही सूची राजस्थान के पूर्णकालिक / कार्यवाहक राज्यपालों की है:-

## राजस्थान के राज्यपालों की सूची

## इन्हें&nbsp;भी&nbsp;देखें
* राजस्थान के मुख्यमन्त्रियों की सूची
* भारत के राज्यपाल
* राजस्थान के राज्यपाल
* राज्यपाल (भारत)

## सन्दर्भ

श्रेणी:राजस्थान के राज्यपाल
श्रेणी:राजस्थान से सम्बन्धित सूचियाँ
रेल विकास निगम लिमिटेड

**रेल विकास निगम लिमिटेड** (रेविनिलि) की स्थापना की स्वीकृति भारत सरकार द्वारा 19.12.2002 को प्रदान कर दी गई थी और यह कंपनी अधिनियम, 1956 के अधीन कंपनी के रूप में 24 जनवरी 2003 को पंजीकृत हो गई थी। यह 100% केंद्रीय सरकार के स्वामित्व वाला सार्वजनिक क्षेत्र का उपक्रम है। मंत्रिमंडल की स्वीकृति के अनुसार, रेविनिलि का सृजन निम्नलिखित प्रयोजनों और अधिदेश के लिए किया गया है-

1. रेविनिलि एक सार्वजनिक क्षेत्र का उपक्रम है जिसकी इक्विटी अन्य पीएसयू, बैंक, वित्तीय संस्थानों अथवा सामरिक भागीदारों को दी जा सकती है।
  
2. रेविनिलि की भूमिका एक डेवलेपर की है, जो गैर-बजटीय वित्तपोषण, वित्तीय संसाधनों की व्यवस्था और परियोजना क्रियान्वयन के लिए परियोजना का विकास करती है। परियोजना को विशेष वित्तीय व्यवस्था के अधीन गाड़ियों के परिचालन और अनुरक्षण के लिए रेलों को प्रदान किया जाता है।
  
3. कानूनी स्थिति के संदर्भ में रेविनिलि रेल अधिनियम, 1989 के अधीन एक रेलवे प्रशासन है।
  
4. रेविनिलि एक छत्र एसपीवी है, जो परियोजना का विकास और संसाधनों की व्यवस्था करती है और किसी विशिष्ट परियोजना के लिए उपयुक्त होने पर परियोजनाओं को सीधे अथवा परियोजना विशिष्ट एसपीवी का सृजन करके अथवा कोई अन्य वित्तीय संरचना को तैयार करके पूरा कर सकती है।
  
5. रेविनिलि राष्ट्रीय रेल विकास योजना के अधीन आने वाली स्वर्णिम चतुर्भुज और अन्य बैंक ग्राह्य परियोजनाओं के क्षमता विस्तार संबंधी कार्य करेगी। इस कार्यक्रम में स्वर्णिम चतुर्भुज और इसकी भुजाएं, अंतिम मील पत्तन संपर्क और पश्य क्षेत्र गलियारों की क्षमता विस्तार संबंधी परियोजनाएं शामिल हैं।
  
6. रेविनिलि तीन अधिकारियों की तैनाती के साथ अगस्त, 2003 में शुरू हुई थी। निदेशक मंडल के पदों की स्वीकृति की प्रक्रिया साथ-साथ चलती रही और मार्च, 2005 में निदेशक मंडल द्वारा अपना कार्य संभालने के पश्चात् रेविनिलि पूरी तरह से चालू हो गई थी।

## रेविनिलि की भूमिका
रेविनिलि को निम्नलिखित कार्य सौपे गए हैं :-

* परियोजनाओं के लिए वित्तीय संसाधनों की व्यवस्था करना। इस प्रयोजन के लिए वित्तीय संस्थानों, बैंक, घरेलू बाजार और द्विपक्षीय और बहुपक्षीय वित्तपोषण एजेंसियों से संपर्क करने के लिए रेविनिलि को प्राधिकृत किया गया है।
* परियोजना विकास और निर्माण कार्य के क्रियान्वयन संबंधी कार्य।
* आवश्यकता पड़ने पर विशेष निर्माण कार्य के लिए परियोजना विशिष्ट एसपीवी का सृजन करना।
* आवश्यक और व्यवहारिक होने पर परियोजनाओं को वाणिज्यिक रूप प्रदान करना।
* संबंधित क्षेत्रीय रेलें, एक विशेष वित्तीय व्यवस्था के अधीन रेविनिलि द्वारा पूरी की गई परियोजनाओं पर परिचालन और अनुरक्षण संबंधी कार्य करेंगी।
* रेविनिलि अपने राजस्व प्रवाह को बनाए रखने के लिए परियोजनाओं को निर्माण, परिचालन और हस्तांतरण (बीओटी) के आधार पर हाथ में ले सकती है, जिसके अंतर्गत रेल मंत्रालय अभिवृद्धि/प्रयोक्ता प्रभार का भुगतान करती है।

## बाहरी कड़ियाँ
* '''रेल विकास निगम लिमिटेड''' का जालघर

श्रेणी:भारत की रेलवे कंपनियां